Preferences and Catalog Settings

# Preporuke i postavke zbirke prijevoda

### Prozor preporuka

(Raspoloživo preko izbornika Datoteka/Preporuke...)

Možete postaviti različite odrednice, koje utječu na program poEdit općenito i ne odnose se samo na otvorenu zbirku. Postoje tri kartice u prozoru, svaka za svoju grupu postavki.

- Program za pisanje
  - Identitet
    Upišite svoje ime i adresu e-pošte. Ti podaci se koriste za popunjavanje sloga 'Zadnji prevodilac' u zaglavlju zbirke
  - Ponašanje
    Ovdje se određuju različite postavke, koje utječu na ponašanje poEdit-a:
    - Samokompajliranje *.po datoteke pri spremanju pokreće program msgfmt da bi se pretvorila *.po datoteka u *.mo datoteku (to je ono, što se mora uraditi prije upotrebe zbirke u aplikaciji).
    - Zbirni pregled poslije obnove zbirke prijevoda otvara prozor s podacima o dodanim i obrisanim prijevodima nakon obnove.
    - Otvaranje zbornika zbirki prijevoda po pokretanju poEdit-a radi upravo ono što je rečeno - ako je označeno, poEdit neće otvoriti svoj glavni prozor, nego će otvoriti zbornik.
    - Fokus je uvijek na polju za unos teksta djeluje na upravljanje preko tastature, što je objašnjeno na početku odjeljka Općenito o korisničkom sučelju.
  - CR/LF pretvorba
    Dozvoljava vam se prikladno oblikovanje završetka reda tekstualne datoteke (zbirke će biti tako spremljene). Podržani oblici završetka reda su Windows/DOS, MAC i Unix. Ako označite Ne mijenja se postava postojećih zbirki prijevoda, ta odrednica će utjecati na samo novo stvorene datoteke. Preporučuje se upotreba Unix oblika, budući da su PO datoteke iz Unix okruženja.
- Spremanje prijevoda
  Na ovoj kartici možete podesiti spremanje prijevoda. Molimo vas da pogledate tu stranicu radi pojedinosti.
- Pretraživači (Upozorenje: samo za iskusne korisnike!)
  Najvažnije je, da možete odabrati izvorni kod pretraživača. Pretraživači se koriste pri obnavljanju zbirki u poEdit-u (pogledajte Obnova zbirke prijevoda i pomoću njih se izvlače pojmovi iz izvornih datoteka. Predodređeno je podržan C/C++ programski jezik (kroz gettext-ov program xgettext). Prozor za podešavanje pretraživača daje objašnjenja kako popuniti tražene podatke -- ako ste u nedoumici, pogledajte C/C++ pretraživač, koji može poslužiti kao primjer složenog određenja pretraživača.

### Postavke zbirke prijevoda

(Raspoloživo preko izbornika Zbirka/Postavke)

Ovaj prozor vam dopušta ispravke posebnih postavki za zbirke. Kartica "Podaci o zbirci" sadrži podatke iz zaglavlja zbirke i stvarno važan podatak je podatak o skupu znakova.

Kartice "Staza" i "Ključne riječi" imaju puna značenja samo ako koristite osobinu obnove zbirke. Kartica "Staza" određuje u kojem će imeniku pretraživač tražiti izvornu datoteku. Napominjemo, da se staza iz popisa odnosi na temeljnu stazu, tako da ako postavite temeljnu stazu na ../../poEdit, dvije staze se dodaju u okvir za popis:

    src
    include

te će se izvorne datoteke rekurzivno tražiti u sljedećim imenicima:

    ../../poEdit/src
    ../../poEdit/include

Temeljna staza se odnosi na imenik, gdje je smještena *.po zbirka.

"Ključne riječi" vam dozvoljavaju određivanje dodatnih ključnih riječi razumljivih pretraživaču. Pogledajte spis o gettext-u radi značenja ključnih riječi. Predodređeno, xgettext pretraživač razumije _, gettext i gettext_noop ključne riječi.

Napomenimo, da određivanje jezika ili ispravljanje bilo čega u karticama "Staza" i "Ključne riječi" uzrokuje da se spremi datoteka *.po.poedit.